چین، آمریکاین یئنی نوکلئر دوکترینده چین‌ین نوکلئر پوتانسیلینی تهدید کیمی قیمتلندیرمه‌سینه اعتراض ائتدی.
چین ساوونما ناظیرلیگین‌دن ائدیلن آچیقلامادا، "آمریکا ساوونما ناظیرلیگی (پنتاگون)، چین‌ین اینکیشاف پلان‌لاری حاقیندا عبث اؤنگؤرولرین یئر آلدیغی، چین‌ین نوکلئر گوجلری‌نین تهدیدی‌نین شیشیردیلدیگی یئنی نوکلئر دوکترینینی یایینلادی. بو دوکترینه قطعن قارشی چیخیریق" دئدی.
پکن‌ین باریش، اینکیشاف و ساوونما سیاستینه قطعی صورتده باغلی اولدوغونو وورغولایان ناظیرلیک، هئچ بیر زامان و هئچ بیر حالدا نوکلئر سیلاحی ایلک ایستیفاده ائدن طرف اولماما، نوکلئر سیلاحی اولمایان اؤلکه‌لری تهدید ائتمه پرینسیپی‌نین مسئولیت‌لرینی یئرینه یئتیردیگینی وورغولاییب.
پنتاگون دونن یئنی آمریکا نوکلئر دوکترینینی یایینلامیشدی. دوکترین‌ده آمریکانین، نوکلئر سیلاح‌لارین یاییلماماسی و نوکلئر سیلاح ساییسینی آزالتماق مسئولیتینی اوزرینه آلدیغی بیلدیریلمیشدی.
دوکترین‌ده آمریکانین روسیا و چینی دوشمن کیمی گؤرمک ایستمدیگی و بو اؤلکه‌لرله ثابت موناسیبت‌لر قورماغا چالیشدیغی ایفاده ائدیلمیشدی.
سندده "آمریکا، روسیا و چینی دوشمن کیمی دگرلن‌دیرمک ایستمیر و اونلارلا ثابت موناسیبت‌لر آختاریر" دئمیشدی.
